# (แบบโครงการขอรับเงินอุดหนุน)

# โครงการ สถานศึกษาสีขาว ปลอดยาเสพติด

# โรงเรียนแก่นเท่าพัฒนศึกษา

**๑. หลักการและเหตุผล**

เนื่องจากสถานการณ์ที่เปลี่ยนแปลงไปอย่างมาก ทั้งด้านการสื่อสารเทคโนโลยีต่างๆ ซึ่งนอกจากจะส่งผลกระทบต่อผู้คนในเชิงบวก ในเชิงลบก็มีปรากฏการณ์เช่นกัน เป็นต้นว่า ปัญหาทางเศรษฐกิจ ปัญหาการแพร่ระบาดของยาเสพติด ปัญหาการแข่งขันในรูปแบบต่างๆในทางลบ ปัญหาครอบครัวที่ก่อให้เกิดความทุกข์ ความวิตกกังวล ความเครียด มีการปรับตัวที่ไม่เหมาะสม หรืออื่นๆ อันเนื่องจากความแตกแยก ความไม่อบอุ่นของคนในครอบครัว ภาพความสำเร็จที่เกิดขึ้นจากการพัฒนานักเรียน ให้เป็นไปตามความมุ่งหวังนั้นต้องอาศัยความร่วมมือจากผู้ที่เกี่ยวข้องทุกฝ่าย ทุกคน โดยเฉพาะบุคลากรทางการศึกษาทุกคนในสถานศึกษา ซึ่งมีครูเป็นบุคคลสำคัญในการดำเนินการพัฒนาคุณภาพและศักยภาพของนักเรียน ให้เติบโตงดงามและเป็นบุคคลที่มีคุณค่าของสังคมการพัฒนานักเรียน ให้เป็นบุคคลที่มีคุณภาพทั้งด้านร่างกาย จิตใจ และสติปัญญา มีความรู้ความสามารถและมีคุณธรรม จริยธรรม ดำเนินวิถีชีวิตที่เป็นสุขตามที่สังคมมุ่งหวัง โดยผ่านกระบวนการทางการศึกษาที่สถานศึกษาดำเนินการจัดการศึกษาตามนโยบายของกระทรวงศึกษาธิการ นอกจากดำเนินการส่งเสริมและสนับสนุนให้นักเรียน ได้รับกระบวนการเรียนรู้แล้ว การป้องกันและการช่วยเหลือแก้ไขปัญหาต่างๆที่เกิดขึ้นจากปัจจัยเสี่ยงรอบสถานศึกษาที่มีพฤติกรรมไปเกี่ยวข้องกับยาเสพติด ร้านเกม การพนัน หนีเรียน ทะเลาะวิวาท ก่ออาชญากรรม เป็นปัญหาสังคมที่ผู้ปกครอง ครู ต้องเข้าไปช่วยป้องกันและแก้ไขไม่ให้มีพฤติกรรมเสี่ยงต่างๆเหล่านั้นได้

ทั้งนี้เพื่อช่วยสถานศึกษาให้มีมาตรการป้องกันและการป้องปรามติดตามนักเรียนและมาตรการความปลอดภัย เป็นการเพิ่มความมั่นใจให้กับคณะกรรมการสถานศึกษาในการต่อสู้กับปัญหายาเสพติดและแหล่งอบายมุขรอบสถานศึกษา ดังนั้นเพื่อให้สถานศึกษามีระบบการป้องกันที่เข้มแข็งและยั่งยืนจึงให้มีการดำเนินงาน ๕ มาตรการ ได้แก่ มาตรการป้องกัน มาตรการค้นหา มาตรการรักษา มาตรการเฝ้าระวัง มาตรการบริหารจัดการ เป็นแนวทางการดำเนินงาน

โรงเรียนแก่นเท่าพัฒนศึกษาได้ตระหนักถึงความสำคัญ และเล็งเห็นถึงความจำเป็น ที่ทางโรงเรียนและผู้มีส่วนเกี่ยวข้องจะต้องร่วมมือกันในการส่งเสริม สนับสนุน และหาแนวทางให้นักเรียนปลอดภัยจากสิ่งเสพติดและอบายมุขต่าง ๆ

**๒. วัตถุประสงค์ของโครงการ**

๒.๑ เพื่อป้องกันลดปัญหาการแพร่ระบาดของยาเสพติดและอบายมุขในสถานศึกษาและนอกสถานศึกษา

๒.๒ เพื่อสนับสนุนและส่งเสริมการดำเนินงานป้องกันและแก้ไขปัญหายาเสพติดและอบายมุขนอกสถานศึกษาให้มีความเข้มแข็งและยั่งยืน

๒.๓ เป็นแหล่งเรียนรู้ให้แก่สถานศึกษาในการนำไปพัฒนาและสร้างระบบการป้องกันและแก้ไขปัญหายาเสพติด อบายมุข ปัจจัยเสี่ยงรอบสถานศึกษา ในทุกพื้นที่

**๓. เป้าหมายของโครงการ**

**๓.๑ เป้าหมายเชิงปริมาณ**

3.1.1 นักเรียนโรงเรียนแก่นเท่าพัฒนศึกษา ระดับชั้นประถมศึกษาปีที่ 1-6 จำนวน 50 คน

3.1.2 คณะครู นักเรียน ชุมชน ผู้นำทางศาสนา มีส่วนร่วมในการจัดกิจกรรม

**๓.๒ เป้าหมายเชิงคุณภาพ**

3.2.1 นักเรียนมีความรู้ความเข้าใจ โทษของสารเสพติด และเล็งเห็นประโยชน์ของการรณรงค์ต่อต้านยาเสพติด

3.2.2 นักเรียนกล้าแสดงออกในทางสร้างสรรค์ และชุมชนเห็นประโยชน์ของการทำกิจกรรม

3.2.3 นักเรียนเข้าใจบทบาทหน้าที่ของตนเอง รู้จักใช้เวลาว่างให้เป็นประโยชน์

**๔. วิธีดำเนินการ**

| **ที่** | **รายการ/กิจกรรมสำคัญ** | **ระยะเวลา** | **งบประมาณ** | **ผู้รับผิดชอบ** |
| --- | --- | --- | --- | --- |
| ๑ | **ขั้นเตรียมการ(P)**  ๑.๑ ศึกษานโยบายของโรงเรียน ในส่วนที่เกี่ยวข้องกับโครงการฯ  ๑.๒ ศึกษาผลการดำเนินโครงการ ฯ ในปีที่ผ่านมา  ๑.๓ ศึกษาบริบทและสภาพความเป็นไปได้ในการพัฒนาโครงการฯ  ๑.๔ จัดทำโครงการฯ นำเสนอต่อฝ่ายบริหาร | พฤษภาคม 2560 | - | นางธิติมน คำมี |
| ๒ | **ขั้นดำเนินการ(D)**  ๒.๑ ประชุมคณะทำงานเพื่อชี้แจงโครงการฯและมอบหมายภาระงาน  ๒.๒ ดำเนินงานตามโครงการ  จัดตั้งชมรม ตกแต่งบอร์ด จัดทำป้ายประชาสัมพันธ์ที่เอื้อต่อการจัดกิจกรรมการเรียนรู้ | พฤษภาคม 2560  ถึง กรกฎาคม 2560 | - | ผอ.ภานุวัฒน์  สิงห์หาญ  และคณะครู |
| 3 | **ดำเนินกิจกรรมตามโครงการ**  3.1 กิจกรรมรณรงค์  - ต่อต้านยาเสพติด  -ชมรมดนตรี นาฏศิลป์  -กิจกรรมกีฬาต้านยาเสพติด | มิถุนายนถึงกันยายน 2560 | 1,500 | คณะครู ทุกคน |
|  | 3.๒. สร้างความรู้ สร้างความตระหนักถึงโทษและพิษภัยของยาเสพติดโดยการเข้าค่ายอบรมและจัดกิจกรรม 2 วัน | 21– 22 กันยายน ๒๕60 | 20,500 | คณะครู ทุกคน |
| ๓ | **ขั้นนิเทศติดตามผล(C)**  ผู้บริหารนิเทศติดตามการดำเนินงานและคอยอำนวยความ สะดวกในการดำเนินกิจกรรมของผู้เกี่ยวข้องให้เป็นไปตามภาระงาน โครงการฯ กำหนด | 30 กันยายน 2560 | - | นางธิติมน คำมี |
| ๔ | **ขั้นสรุปผลและประเมินผล** |  | - |  |
| รวมงบประมาณเป็นเงิน | | | 21,000 |  |

**๕. ระยะเวลาในการดำเนินการ**

**พฤษภาคม - กันยายน ๒๕60**

**๖. สถานที่ดำเนินการ**

โรงเรียนแก่นเท่าพัฒนศึกษา หมู่ที่ ๕ ต.ป่ามะนาว อ.บ้านฝาง จ.ขอนแก่น

**๗. ผู้รับผิดชอบโครงการ**

นางธิติมน คำมี และคณะครูโรงเรียนแก่นเท่าพัฒนศึกษา หมู่ที่ ๕ ต.ป่ามะนาว อ.บ้านฝาง จ.ขอนแก่น

๘. งบประมาณ

๘.๑ขอรับเงินอุดหนุนจาก (องค์การบริหารส่วนจังหวัด/เทศบาล/องค์การบริหารส่วนตำบล)

จำนวนเงิน ๒๐,๐๐๐บาท (สองหมื่นบาทถ้วน) รายละเอียดประมาณการค่าใช้จ่ายปรากฏตามเอกสารแนบท้าย

๘.๒งบประมาณในส่วนของตนเองร่วมสมทบ จำนวน ........๑,๐๐๐........บาท ( หนึ่งพันบาทถ้วน)

(เฉพาะองค์กรปกครองส่วนท้องถิ่น และส่วนราชการ ยกเว้นเงินอุดหนุนที่องค์กรปกครองส่วนท้องถิ่นได้รับไว้เป็นการเฉพาะตามกฎหมายซึ่งต้องตั้งงบประมาณอุดหนุนให้หน่วยงานที่ขอรับเงินอุดหนุนตามระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ. ๒๕๕๙ข้อ ๗

๙. ประโยชน์ที่คาดว่าจะได้รับจากโครงการนี้

๑. นักเรียน และบุคลากรมีคุณธรรม จริยธรรม มีจิตอาสา รู้จักเสียสละ ไม่ไปเกี่ยวข้องกับยาเสพติดและอบายมุขและดำรงชีวิตอยู่ในสังคมได้อย่างมีความสุข

๒. สถานศึกษามีระบบดำเนินการป้องกันและแก้ไขปัญหายาเสพติดและอบายมุขอย่างเข้มแข็งและยั่งยืน

๓. สถานศึกษาเป็นศูนย์การเรียนรู้โครงการสถานศึกษาสีขาว ปลอดยาเสพติดและอบายมุข ประจำตำบล

ในการศึกษาดูงานและเป็นแหล่งเรียนรู้

ลงชื่อ.........................................................................ผู้เสนอโครงการ

(นางธิติมน คำมี)

ตำแหน่ง ครู ชำนาญการ

(ผู้ขอรับเงินอุดหนุน)

ลงชื่อ.........................................................................ผู้เห็นชอบโครงการ

(นางสาวสุกานดา สร้อยพิมาย)

ตำแหน่ง ครู คศ.๑

(ผู้ขอรับเงินอุดหนุน)

ลงชื่อ.........................................................................ผู้อนุมัติโครงการ

(นายภานุวัฒน์ สิงห์หาญ)

ตำแหน่ง ผู้อำนวยการ ชำนาญการ

(ผู้ขอรับเงินอุดหนุน)

(แบบประมาณการค่าใช้จ่าย)

รายละเอียดประมาณการค่าใช้จ่ายแนบท้าย

โครงการ สถานศึกษาสีขาว ปลอดยาเสพติด

โรงเรียนแก่นเท่าพัฒนศึกษา

|  |  |  |
| --- | --- | --- |
| ที่ | รายการค่าใช้จ่าย | จำนวนเงิน (บาท) |
| ๑ | ค่าตอบแทนวิทยากรอบรมให้ความรู้ สร้างความตระหนักพัฒนาจิตใต้สำนึกรู้ทันภัยยาเสพติดและอบายมุข จำนวน 2 วัน วันละ 5 ชั่วโมง ชั่วโมงละ 600 บาท | 6,000 |
| 2 | ค่าดำเนินการจัดทำป้ายโครงการ | 300 |
| 3 | ค่าดำเนินการจัดทำป้ายรณรงค์ต่อต้านยาเสพติด จำนวน 6 ป้าย ป้ายละ 300 บาท | 1,800 |
| 4 | ค่าวัสดุอุปกรณ์ในการอบรม ได้แก่  สมุด จำนวน 5 โหล  ปากกา จำนวน 5 โหล  กระดาษทำวุฒิบัตร 1 ห่อ  กระดาษบรู๊ฟ จำนวน 20 แผ่น  ปากกาเคมี จำนวน 1 กล่องละ 3 สี  กาว 16 ออนซ์ จำนวน 5 ขวด  กระดาษกาว 5 ม้วน  กรรไกรตัดกระดาษ 5 ด้าม  คัดเตอร์ 5 อัน  สีไม้ 5 กล่อง | 2,000 |
| 5 | ค่าเครื่องเสียง 2 วันๆละ 500 บาท | 1,000 |
| ๒ | ค่าจ้างเหมาทำอาหารจำนวน 2 วัน วันละ 1 มื้อมื้อละ 50 บาท จำนวน 50 คน  คนละ 50 บาท | 5,000 |
| ๓ | ค่าอาหารว่าง 2 วัน วันละ 2 มื้อ มื้อละ 25 บาท จำนวน 50 คน คนละ 100 บาท | 5,000 |
| **รวม** | | **๒๑,๐๐๐** |

ตัวหนังสือ ( สองหมื่นหนึ่งพันบาทถ้วน )